Blaðamenn Skessuhorns eru ávallt á kústavaktinni á Vesturlandi og fylgjast vel með þegar þvottaplön og kústastaða eiga í hlut . Þetta er sérstaklega gert í ljósi þess að Borgnesingar harðneita að taka þátt í slíkri vitleysu að bjóða upp á ókeypis þvottaplan . Á vegi blaðamanns varð hinsvegar þetta fyrirtaks þvottaplan í Húsafelli . Tveir kústar voru á staðnum og virkuðu prýðilega báðir tveir , þótt slanga eins þeirra læki lítillega . Það vandamál er hinsvegar auðleyst með vasahnífi og skrúfjárni og hefði blaðamaður farið í það , ef hann hefði verið þannig búinn . Menn sem eru svona greiðviknir við ferðamenn eiga það nefnilega alveg skilið að kústarnir séu lagaðir fyrir þá .